stanford-oval/wikipedia huggingface dataset:
Sateet tulivat
Tuotanto > Kuvaukset

Metro-Goldwyn-Mayer lainasi sopimusnäyttelijänsä Lana Turnerin Foxille elokuvaa varten. Sateet tulivat oli Turnerin ensimmäinen Foxille tekemä elokuva.
Työnimellä The Rains Came kulkeneen elokuvan tuotanto alkoi elokuun puolessa välissä 1955. Elokuvan kuvauspaikoiksi kaavailtiin aluksi Intiaa ja Pakistania. Intia ei myöntänyt kuvauslupaa, mutta elokuvan taustakohtauksia kuvattiin Pakistanissa. Lisäksi elokuvaa kuvattiin kotimaassa Foxin tilalla Malibussa. Syyskuussa 1955 elokuvan erikoistehostebudjettia korotettiin aiemmasta 260 000 dollarista 400 000 dollariin ja kokonaisbudjettia 3,5 miljoonasta dollarista 4,5 miljoonaan dollariin. CinemaScope-laajakuvaformaatilla ja DeLuxe Color -värielokuvajärjestelmällä kuvatun elokuvan tuotanto saatiin päätökseen syyskuun puolessa välissä 1955.
Ensi-ilta ja vastaanotto

Sateet tulivat sai ensi-iltansa New Yorkissa 15. joulukuuta 1955 ja Los Angelesissa seuraavana päivänä. Se julkaistiin Yhdysvalloissa maanlaajuisesti elokuvateattereissa joulukuun aikana 1955. Elokuva sai teatteriensi-iltansa Suomessa 27. huhtikuuta 1956.
Sateet tulivat oli ehdolla parhaiden erikoistehosteiden Oscar-palkinnon saajaksi vuoden 1956 gaalassa.
Aiheesta muualla

Sateet tulivat Internet Movie Databasessa (englanniksi)
Sateet tulivat -elokuvan traileri YouTubessa (englanniksi)
Pinheirão

| Centro Poliesportivo Pinheiro> Pinheirão |
| --- | --- |
 Hylätty Pinheirãon stadion vuonna 2021.
Rakennuksen tiedot
Sijainti:  Curitiba, Brasilia
Koordinaatit:  25°25′53.5″S, 049°13′9.5″W
Avattu:  15. kesäkuuta 1985
Omistaja:  Paranaense Football Federation
Katsojakapasiteetti
 45 000 
Lisää rakennusartikkeleitaArkkitehtuurin teemasivulla
Centro Poliesportivo Pinheiro eli Pinheirão on jalkapallostadion Curitibassa, Brasiliassa. Stadion on Paraná Cluben kotistadion.[lähde? ]
Siim Kallaksen hallitus

| Siim Kallaksen hallitus |
| --- | --- |
  Viron tasavallan  hallitus
 Pääministeri Siim Kallaksen tapaaminen Yhdysvaltain presidentin George W. Bushin kanssa Valkoisessa talossa syyskuussa 2002.
Toimikausi alkoi:  28. tammikuuta 2002
Toimikausi päättyi:  10. huhtikuuta 2003
Valtionpäämies:  Arnold Rüütel
Jäsenet
Hallituksen johtaja:  Siim Kallas
Hallituspuolueet:   Reformipuolue  Keskustapuolue 
Oppositiopuolueet:   EKRE  Isänmaa  Sosiaalidemokraattinen puolue 
Historia
Edellinen:  Laarin II hallitus
Seuraava:  Partsin hallitus
Siim Kallaksen hallitus oli 28. tammikuuta 2002 – 10. huhtikuuta 2003 toiminut Viron hallitus, jota johti pääministeri Siim Kallas. Siim Kallaksen hallitus toimi 438 päivää, ja se koostui Reformipuolueesta ja Viron keskustapuolueesta.
Hallituksen kokoonpano

| Ministeri | Tehtävissä | Puolue |
| --- | --- | --- |
| Pääministeri Siim Kallas |  28.1.2002–10.4.2003 |  Reformipuolue |
| Ulkoministeri Kristiina Ojuland |  28.1.2002–10.4.2003 |  Reformipuolue |
| Oikeusministeri Märt Rask |  28.1.2002–10.4.2003 |  Reformipuolue |
| Sisäasiainministeri Ain Seppik Toomas Varek |  28.1.2002–3.2.2003 10.2.2003–10.4.2003 |  Keskustapuolue Keskustapuolue |
| Puolustusministeri Sven Mikser |  28.1.2002–10.4.2003 |  Keskustapuolue |
| Valtiovarainministeri Harri Õunapuu |  28.1.2002–10.4.2003 |  Keskustapuolue |
| Opetusministeri Mailis Rand |  28.1.2002–10.4.2003 |  Keskustapuolue |
| Maatalousministeri Jaanus Marrandi |  28.1.2002–10.4.2003 |  Keskustapuolue |
| Talous- ja viestintäministeri Liina Tõnisson |  28.1.2002–10.4.2003 |  Keskustapuolue |
| Sosiaaliministeri Siiri Oviir |  28.1.2002–10.4.2003 |  Keskustapuolue |
| Alueministeri (salkuton ministeri) Toivo Asmer |  28.1.2002–10.4.2003 |  Reformipuolue |
| Ympäristöministeri Heiki Kranich |  28.1.2002–10.4.2003 |  Reformipuolue |
| Kulttuuriministeri Signe Kivi Margus Allikmaa |  28.1.2002–29.8.2002 3.9.2002–10.4.2003 |  Reformipuolue |
| Väestöministeri (salkuton ministeri) Eldar Efendijev |  28.1.2002–10.4.2003 |  Keskustapuolue |
Scoopex

Scoopex (SCX) on kansainvälinen kräkkeri- ja demoskeneryhmä, joka aloitti toimintansa Itävallassa 1980-luvun lopulla.
Ryhmä työskenteli alun perin Amigan parissa. Vuonna 1990 se julkaisi Mental Hangoverin, jota monet pitävät merkittävänä tuotoksena: ensimmäisenä niin sanottuna trackmona eli demona, joka on saumattomasti soljuva kokonaisesitys, ei sarja löyhästi yhteenliittyviä osia. Myöhemmin 1990-luvulla Scoopex siirtyi monien muiden ryhmien tavoin PC:n pariin. Sen ensimmäinen huomattava tuotos alustalle oli vuoden 1999 Mekka & Symposium -tapahtuman PC-demokilpailussa kolmanneksi tullut Alien 2 PC (käännös ryhmän aikaisemmin Amigalle tekemästä demosta).
Aiheesta muualla

Ryhmän sivut (englanniksi)
Scoopex Pouet-sivustolla (englanniksi)
Mental Hangover Pouet-sivustolla (englanniksi)
Scoonie Penn

| Scoonie Penn |
| --- | --- |

Henkilötiedot
Koko nimi:  James Penn
Syntynyt: 9. tammikuuta 1977 (ikä 47) New York, New York, Yhdysvallat
Kansalaisuus:   Yhdysvallat
Koripalloilija
Lempinimi:  Scoonie
Pituus:  180 cm
Paino:  82 kg
NBA-varaus:  57. varaus 2000 (Atlanta Hawks)
Pelaajaura
Seurajoukkueet
2000–2001 2001–2002 2002 2002–2003 2003–2004 2004 2004–2005 2005–2006 2006–2007 2007–2008 2008–2009 2009 2010 2010–2011:   Pallacanestro Trieste  Virtus Roma  Asheville Altitude  Belgradin Punainen tähti  KK Cibona  Makedonikos BC  Scavolini Pesaro  KK Cibona  Olympiakos BC  Efes Pilsen SK  BC Kiova  Virtus Bologna  Olympiakos BC  Societa Veroli Basket
James "Scoonie" Penn (s. 9. tammikuuta 1977 New York, New York) on aktiiviuransa lopettanut yhdysvaltalainen koripalloilija.
Aiheesta muualla

Euroliigan pelaajaprofiili (englanniksi)
Legabasketin pelaajaprofiili (italiaksi)
Prasonísi (Sámos)

| --- | --- |
Sijainti:  37°47′48″N, 26°57′44″E, Anatolikí Sámos Sámos, Pohjois-Egean saaret Kreikka
Saariryhmä:  Pohjoisen Egean saaret
Merialue:  Egeanmeri, Välimeri
Pinta-ala:  0,013 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Prasonísi (kreik. Πρασονήσι) on pieni Kreikan saari, joka kuuluu Pohjoisen Egean saariin ja sijaitsee Sámoksen saaren pohjoisrannikon edustalla. Saaren pinta-ala on 0,013 neliökilometriä ja se on asumaton (vuonna 2011). Hallinnollisesti Prasonísi kuuluu Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Saari on osa Samían kaupunkiyhdyskuntaa. Sen itäpuolella sijaitsee suurempi Ágios Nikólaoksen saari.
Prasonísi (Korintinlahti)

| --- | --- |
Sijainti:  38°06′51″N, 22°58′30″E, Loutráki-Perachóra-Ágioi Theódoroi Korinthia, Peloponnesos Kreikka
Saariryhmä:  Alkyonidiensaaret
Vesialue:  Korintinlahti
Merialue:  Joonianmeri, Välimeri
Pinta-ala:  0,014 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Prasonísi (kreik. Πρασονήσι) on pieni Kreikan saari, joka kuuluu Alkyonidiensaariin ja sijaitsee Korintinlahden itäosassa. Saaren pinta-ala on noin 0,014 neliökilometriä ja se on asumaton (vuonna 2011). Hallinnollisesti Prasonísi kuuluu Loutráki-Perachóra-Ágioi Theódoroin kuntaan, Korinthian alueyksikköön ja Peloponnesoksen alueeseen.
Prasonísi on Alkyonidiensaarista pienin. Sen itäpuolella sijaitsevat Glaronísi sekä saariryhmän suurin saari Zoodóchos Pigí, ja pohjoispuolella Daskalió.
Puistoblues

Puistoblues 1995.
Yleisöä Puistobluesin pääkonsertissa vuonna 2007.
Puistoblues on  jokavuotinen Järvenpäässä järjestettävä blues-festivaali. Kokonaiskäyntimäärän perusteella viisipäiväinen Puistoblues on Suomen neljänneksi suurin festivaali. Vuonna 2011 Puistobluesin eri tapahtumiin osallistui 119 000 festivaalivierasta.
Puistoblues-festivaalin taustalla on yhdistys nimeltä Järvenpään Blues-Jazz Diggarit ry. Yhdistys sai alkunsa 1. marraskuuta 1977 noin kahdenkymmenen roots-musiikista innostuneen järvenpääläisen päättäessä perustaa sen. Seuraavana kesänä sai alkunsa Puistoblues, joka on edelleen yhdistyksen toiminnan kulmakivi. Ensimmäinen Puistoblues järjestettiin 19. elokuuta 1978.
Festivaalin pääkonsertissa ovat esiintyneet muun muassa Taj Mahal 1981, Albert Collins 1982, Robert Cray 1986, John Lee Hooker ja Bo Diddley 1991, Lynyrd Skynyrd ja The Band 1996, Carlos Santana 1998, B. B. King 2000, Johnny Winter 2007 sekä ZZ Top 2010.
Tapahtuma on järjestetty alusta alkaen talkootyönä, ja Puistoblues on nykyään Suomen suurin talkoovoimin järjestetty festivaali. Viisipäiväiseen tapahtumaan kuuluu Järvenpään Vanhankylänniemessä järjestettävän pääkonsertin lisäksi ilmaisia katukonsertteja, lastentapahtumia sekä klubeja.
Vuonna 2010 Puistobluesin liput myytiin ensimmäistä kertaa tapahtuman historiassa loppuun jo etukäteen.[lähde? ]
Vuonna 2020 festivaalin järjestäminen kiellettiin koronaviruspandemian vuoksi.
Pramirasetaami

| --- | --- |

Pramirasetaami
Systemaattinen (IUPAC) nimi
N-[2-(dipropan-2-yyliamino)etyyli]-2-(2-oksopyrrolidin-1-yyli)asetamidi
Tunnisteet
CAS-numero: 68497-62-1
ATC-koodi: N06BX16
PubChem CID: 51712
Kemialliset tiedot
Kaava: C14H27N3O2 
Moolimassa: 269.383 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:  Unscheduled (US)
Antotapa: Oraalinen
Pramirasetaami on nootropiini eli "älylääke", joka perustuu pirasetaamiin. Se keksittiin 1970-luvun loppupuolella. Sen kehitti Parke-Davis joka on nykyisin osa Pfizer-konsernia. Pramirasetaami on 8-30 kertaa vahvempaa kuin pirasetaami. Sitä myydään tuotemerkeillä Neupramir ja Pramistar.
Aiheesta muualla

KEGG: Pramiracetam (englanniksi)
ChemBlink: Pramiracetam (englanniksi)
Seppo Jalava

| Seppo Jalava> Henkilötiedot |
| --- | --- |
Koko nimi:  Seppo Jalava
Syntynyt: 1. tammikuuta 1952
Kuollut: 10. marraskuuta 2018 (66 vuotta) Turku, Suomi
Kansalaisuus:   Suomi
Koripalloilija
Lempinimi:  Jallu
Pituus:  190 cm
Pelaajaura
Seurajoukkueet
1972–1977:  Turun NMKY
Seppo ”Jallu” Jalava (1. tammikuuta 1952 – 10. marraskuuta 2018 Turku) oli suomalainen koripalloilija.
Jalava voitti kasvattajaseurassaan Turun NMKY:ssä 1970-luvulla kolme Suomen mestaruutta ja kaksi Suomen cup-mestaruutta. Lisäksi hän saavutti TuNMKY:ssä kertaalleen SM-hopeaa sekä -pronssia ja kahdesti Suomen cupin hopeaa. Kaudella 1975–1976 Jalava pelasi Euroopan mestarien cupin lohkovaiheessa.
Pelaajaura

Jalava harrasti alun perin yleisurheilua ollen lahjakas kymmenottelija. Miesten keihästä hän heitti juniori-ikäisenä yli 62 metriä. A-juniori-ikäisenä hänet löydettiin koripallon pariin.
Jalava edusti koko kilpauransa ajan kasvattajaseuraansa Turun NMKY:tä, jossa hän pelasi miesten SM-sarjassa viisi kautta vuosina 1972–1977. TuNMKY oli jokaisella Jalavan kaudella mitaleilla: kolmesti mestari ja kertaalleen hopealla sekä pronssilla. Myös Suomen cupissa joukkue menestyi saavuttaen kahdesti mestaruuden ja kahdesti hopeaa. Kaudella 1974–1975 Jalava heitti vierasottelussa Panttereita vastaan 42 pistettä. Kaudella 1975–1976 TuNMKY voitti Euroopan Mestarien cupin kummallakin karsintakierroksella ja eteni kilpailun lohkovaiheeseen.
Lokakuussa 1974 Jalava pelasi Suomen alle 22-vuotiaiden maajoukkueessa kaksi ottelua Ruotsia vastaan.
Saavutukset

Euroopan Mestarien cupin lohkovaiheessa kaudella 1975–1976
Suomen mestaruus 1973, 1975 ja 1977
SM-hopeaa 1976
SM-pronssia 1974
Suomen cup-mestaruus 1972 ja 1976
Suomen cupin hopeaa 1974 ja 1975
Yksityiselämä

Jalava oli neljän laudaturin ylioppilas ja opiskeli lääketiedettä Turun yliopistossa. Hän harrasti tietokilpailuja. Jalava sairastui nopeasti edenneeseen syöpään ja kuoli Turussa 66-vuotiaana 10. marraskuuta 2018.
Pohjoiskorkia

Pohjoiskorkia
Pohjoiskorkian majakka toukokuussa 2007.
| --- | --- |
Sijainti:  Suursaari, Jaaman piiri, Leningradin alue, Venäjä
| --- | --- |
Korkeus:  23 m
| --- | --- |
Valmistunut:  1965
| --- | --- |
Valon korkeus:  132 m
Valonkanto:  47 km
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Pohjoiskorkia on matalin Suursaaren neljästä huipuista sekä siellä sijaitseva majakka. Huipun korkeus Suomenlahden pinnasta on 106 metriä ja se sijaitsee Suurkylän luoteispuolella.
Pohjoiskorkian majakka perustettiin vuonna 1723. Majakka vaurioitui toisen maailmansodan aikaisissa taisteluissa, ja se korvattiin ensin ristikkorakenteisella tornilla. Nykyinen metallilevyrakenteinen torni pystytettiin vuonna 1965.
Majakan korkeus on 23 metriä maanpinnasta ja valo siten 132 metriä merenpinnasta. Se lähettää kolme sekuntia valkeaa valoa 7,5 sekunnin välein.
Aiheesta muualla

Kuvia tai muita tiedostoja aiheesta Pohjoiskorkia Wikimedia Commonsissa
Suomen matkailijayhdistys: Pohjoiskorkia ja Pohjoiskorkian majakka 1930-luvulla (Arkistoitu – Internet Archive)
Postileimat.com: Pohjoiskorkian majakka Kappelniemestä kuvattuna. Etualalla Suurkylä
Toinen kuva
Postileimat.com: Kuva lähempää Pohjoiskorkian majakasta
Suomen majakat
| --- | --- |
Majakat:   Bengtskär  Bogskär  Flötjan  Gustaf Dalén  Gustavsvärn  Harmaja  Helsinki  Isokari  Jussarö  Kaijakari  Kalbådagrund  Kallan  Kallo  Kemi I  Kemi II  Keminkraaseli  Kokkola  Kotka  Kristiina  Kylmäpihlaja  Kökarsören  Lågskär  Längden  Marhällan  Marjaniemi  Merikarvia  Märket  Nahkiainen  Norrskär  Nyhamn  Oulu 1  Oulu 2  Oulu 3  Pietarsaari  Pori  Porvoo  Raahe  Rauma  Ritgrund  Rönnskär  Russarö  Sandbäck  Strömmingsbådan  Stubben  Suomen leijona  Suomenlinna  Sälgrund  Säppi  Sälskär  Söderskär  Tainio  Tankar  Tauvo  Tiiskeri  Ulkokalla  Utgrynnan  Utö  Vaasa  Valassaaret  Yttergrund 
Suomen majakat, joista 1940 ja 1944 tuli Venäjän majakkoja:   Hanhipaasi  Heinäluoto  Lounatrivi  Narvi  Numeroniemi  Pohjoiskorkia  Ristiniemi  Ruuskeri  Seiskari  Seivästö  Someri  Sortanlahti  Tytärsaari  Vaitolahti 
Suomen entiset majakat:   Glosholm  Heiskanen  Leppäniemi  Nyhamn  Pohjoisrivi  Porkkala  Rönnskär  Sirnitsä  Söderskär 
Suursaaren kylät, korkeat paikat ja nähtävyydet
Prospero Scaccia

Prospero Scaccia (30. huhtikuuta 1857 Città della Pieve – 29. syyskuuta 1932) oli italialainen roomalaiskatolinen arkkipiispa. Hänet nimitettiin Tivolin hiippakunnan johtoon 22. kesäkuuta 1903. Piispaksi vihkiminen seurasi 29. kesäkuuta. Pääkonsekraattorina toimi Pietro Respighi, jota avustivat Giovanni Tacci Porcelli ja Antonio di Tommaso.
Scaccia sai 5. kesäkuuta 1909 nimityksen Sienan arkkipiispaksi, jonka virkaan hänet asetettiin 5. joulukuuta. Hän kuoli 75-vuotiaana virassa.
Se en ollut minä

| Se en ollut minä> I Didn't Do It |
| --- | --- |
Tyyli:  nuorten sitcom
Kestoaika:  22–24 minuuttia
Luoja(t):  Tod Himmel Josh Silverstein
Pääosissa:   Olivia Holt  Austin North  Piper Curda  Peyton Clark  Sarah Gilman 
Alkuperämaa:  Yhdysvallat
Alkuperäiskieli:  englanti
Verkko:  Disney Channel
Esitetty:  17. tammikuuta 2014 –  16. lokakuuta 2015
Tuotantokausia:  2
Jaksoja:  39
Tunnuskappale:  Olivia Holt: Time of Our Lives
Tuotanto
Tuottaja(t):  Tod Himmel Judd Pillot Phil Baker
Tuotantoyhtiö(t):   It's a Laugh Productions (Walt Disneyn omistama)  That's Not So Funny Productions 
Aiheesta muualla
Virallinen sivusto
IMDb 
Se en ollut minä (engl. I Didn't Do It) on yhdysvaltalainen teinikomediasarja, jonka on luonut Tod Himmel ja Josh Silverstein. Sarjasta tehtiin kaksi tuotantokautta ja sen esittäminen aloitettiin Disney Channel-kanavalla 17. tammikuuta 2014. Disney vahvisti kolmannen tuotantokauden perumisen lokakuussa 2015.
Juoni

Sarjassa teini-ikäiset kaksoset Lindy ja Logan Watson yhdessä kolmen parhaan ystävänsä Jasminen, Garrettin ja Delian kanssa aloittavat ensimmäisen vuotensa Ditka High'n lukiossa. Sarjan jokainen jakso alkaa koomisella "mitä juuri tapahtui" -tilanteella, ja sen jälkeen jakson tarina kerrotaan takautumina. Lindy ja Logan sekä heidän parhaat ystävänsä ovat parempia joutumaan vaikeuksiin kuin pääsemään niistä pois.
Hahmot

Lindy Watson on entinen nörttihylkiö, joka aloittaa high schoolin täysin uudella asenteella ja lookilla. Parhaan ystävänsä avulla Lindystä tulee koulun suosituin ja ihailluin tyttö. Hän on sosiaalinen, ystävällinen ja itsevarma, sekä tahtoo aina poikien huomiota. Lindy on myös hyvin atleettinen ja hyvä etenkin lumilautailussa. Hän osaa olla hurskastelija, joka aina yrittää näyttää muiden silmiin mahdollisimman hyvältä, ja joskus hänen ystävänsä käyttävät hänen läsnäoloaan vanhempiensa hyväksyntään.
Logan Watson on Lindyn kaksoisveli, itsevarma, rento ja siisti tyyppi, jolla on suuret suunnitelmat tulla merkittäväksi koulussa. Hän pyrkii usein tekemään asiat helpoimman kautta ja hänen ystävänsä kutsuvat sitä "loganailuksi". Logan ei ole koulun älykkäin tai omistautunein opiskelija. Jasminella on tunteita Logania kohtaan, mutta tämä ei tunnu huomaavan sitä...
Jasmine Kang on fiksu, rohkea ja erittäin muotitietoinen teini. Hän on aina neljän parhaan ystävänsä tukena. Jasmine on kulkenut muodin mukana kolmannelta luokalta lähtien. Hän saa vain kiitettäviä arvosanoja, tykkää tehdä rohkeita kepposia ja omistaa täydellisen asun joka tilanteeseen. Hän on myös melkein tunnustanut ihastuksensa Loganiin.
Garrett Spanger on hiukan mysofobinen ja pakkomielteinen puhtaudesta ja järjestyksestä. Hän kammoaa julkisia vessoja eikä ole hyvä pitämään salaisuuksia. Vaikka Garrettilla on tapana viedä asiat liian pitkälle vain paljastaakseen huijauksen, hän on yleensä aina oikeassa.
Delia Delfano on omalaatuinen ja hiukan outo persoona, mutta hänen mielikuvituksellaan ei ole rajoja. Delia on melko vaatimaton eikä pidä itseään ystäviensä "siistiin" porukkaan kuuluvana. Sarjan edetessä hänen tyylinsä on muuttunut naisellisemmaksi. Delia on luova "nörttityttö" ja jalat maassa -tyyppi. Hän on myös suorapuheinen, ja yleensä jo valmiiksi ehtinyt möläyttää ilmoille jotakin kiellettyä.
Rooleissa

| 0 | 1 | 2 |
| --- | --- | --- |
|  Olivia Holt  | … |  Lindy Watson   |
|  Austin North  | … |  Logan Watson   |
|  Piper Curda  | … |  Jasmine Kang   |
|  Peyton Clark  | … |  Garrett Spanger   |
|  Sarah Gilman  | … |  Delia Delfano   |
Aiheesta muualla

Disneyn kotisivut (englanniksi)
Se en ollut minä Internet Movie Databasessa (englanniksi)
Disney Channelilla esitettäviä ja esitettyjä sarjoja
A.N.T. – Aikaistetut nuoret taiturit • Austin ja Ally • Brandy ja Herra Whiskers • Brian O’Brian • Coryn koukerot • Dave the Barbarian • Disney Channel Games • Dog with a Blog • Even Stevens • Finias ja Ferb • Fillmore • Gravity Falls • H2O • Hannah Montana • Hopon poppoo • Isojen tyttöjen leikit • Jake Long – amerikkalainen lohikäärme • Jessie • Jonas Brothers: Living the Dream • Kaksi kunkkua • Keisarin uusi koulu • Kickin’ It • Kim Possible • Klassiset piirretyt • Lab Rats • Lilo & Stitch • Liv ja Maddie • Lizzie McGuire • Mikin klubi • Mikki Hiiren kerhotalo • Nokkapokka • Olli avaruudessa • Onnea matkaan, Charlie! • Paljon melua Maggiesta • Poika tulevaisuudesta • The Proud Family • Se en ollut minä • Shake It Up • Sonny with a Chance • So Random! • Supersairaala • Disneyn Tarzanin legenda • Tavataan välkkärillä • That’s So Raven • Timmy ja haltijakummit • Vaihdokit • Viiden tähden merielämää • Viisikko jutun jäljillä • Violetta • Disneyn Välitunti • Waverly Placen velhot • Zackin ja Codyn viiden tähden elämää
Seurakunnan kasvu

Seurakunnan kasvu tai kirkon kasvu on evankelikaalinen liike, joka yhdistää evankelioinnin ja lähetystyön uusiin strategioihin. Seurakuntien kasvuliike näkee tarkoituksekseen paikallisseurakuntien toiminnan laajentamisen opetuslapseuttamisen avulla. Liike painottaa kuluttajalähtöisyyttä seurakunnan kasvattamisessa. Seurakunnan kasvuliike syntyi 1970-luvulla seurakuntakonsultoinnin, konferenssien ja julkaisujen epävirallisena verkostona.
Teoria

Seurakuntien kasvuliikkeen perusta pohjautuu erityisesti tutkijoiden Donald McGavranin ja C. Peter Wagnerin sekä pastori Robert Schullerin teoriaan. McGavranin teos Understanding Church Growth (1970) loi perustan seurakuntien kasvuliikkeelle. McGavranin teoksessa rohkaistaan seurakuntia kysymyksiin kirkon kasvun periaatteista, johtajuuden periaatteista, kulttuuritutkimuksesta sekä seurakuntaa etsivien kohtaamiseen. Mediatutkimuksen tutkija Mara Einsteinin mukaan McGavran aloitti markkinointitutkimuksen, vaikka McGavran ei itse yhtynyt määritelmään.
McGavranin näkemyksistä tuli seurakunnan kasvuliikkeen keskeinen käytäntö, joka vaikutti useisiin yhdysvaltalaisiin pastoreihin eri puolilla maata. McGavranin perusteosta seurasivat Robert Schullerin teos Your Church Has Real Possibilities (1974) sekä C. Peter Wagnerin teos Your Church Can Grow (1984). Schullerin teos painotti mahdollisuusajattelua ja Wagnerin teos yhdisti McGavranin ja Schullerin ajattelun Norman Vincent Pealen positiiviseen ajatteluun. Vuonna 1988 George Barna julkaisi Marketing the Church-kirjan, joka uudisti seurakunnan kasvuliikkeen markkiantutkimuspainotteisututta. Barnan teoksessa kannustettiin seurakuntia markkinoimaan palvelutyötää potentiaalisille seurakuntalaisille yritysmaailman oppeja soveltaen.
Historia

Seurakunnan kasvuliike syntyi 1970-luvulla epävirallisena verkostona, jonka pyrkimyksenä oli auttaa pastoreita kehittämään strategioita seurakuntien kasvattamiseksi. Liikkeen painoarvo tiivistyi tiettyjen pastoreiden, kuten Fullerin teologisen seminaarin professorin Donald McGavranin ja C. Peter Wagnerin, kyselytutkimusten tekijä George Barnan sekä megakirkkopastoreiden Robert Schullerin ja Bill Hybelsin ympärille.
Seurakunnan kasvuliike painotti kuluttajalähtöistä seurakuntakasvua perustuen markkinointilähtöisyyteen. Siinä missä liberaalit pääkirkot tuottivat omaa seurakunnan kasvuun liittyvää oppiarvosteluaan, jossa keskityttiin jäsenmäärän vähenemiseen liittyvään yhteiskunnalliseen kontekstiin, konservatiiviset evankelikaalit keskittyivät institutionaalisiin tekijöihin, jotka houkuttelisivat kohderyhmiä ja auttaisivat kasvussa. Seurakuntien kasvuliikkeen synty ajoittui samaan aikaan megakirkkojen nousun kanssa, mikä tarjosi sekä teoriaa että käytännön mahdollisuuksia seurakuntien kasvattamiseksi. Seurakunnan kasvuliikkeen toimintalinjojen avulla megakirkkojen määrä kasvoi Yhdysvalloissa vuoden 1970 tasosta (50 megakirkkoa) vuoteen 2007 mennessä 1250 megakirkkoon.
Seurakunnan kasvuliike saapui Suomeen 1990-luvulla. Liike järjesti seurakuntien perustamiseen tähtäävän konferenssin vuonna 1994. Liike on toteuttanut tutkimuksia suomalaisten suhtautumisesta kristinuskoon vuosina 1994 ja 2002, minkä lisäksi liike on tutkinut myös seurakuntaistutuksen tematiikkaa. Suomessa on toiminut vuodesta 2000 lähtien Seurakunnan kasvu -järjestö, joka toimii yhdysvaltalaisen Dawn Ministries -järjestön toimintamallin perusteella.
Pralhad Joshi

| Pralhad Joshi |
| --- | --- |

Intian parlamentaaristen asioiden ministeri
 30. toukokuuta 2019 –  
Edeltäjä:  Narendra Singh Tomar
Intian hiiliministeri
 30. toukokuuta 2019 –  
Edeltäjä:  Piyush Goyal
Intian kaivosministeri
 30. toukokuuta 2019 –  
Edeltäjä:  Narendra Singh Tomar
Henkilötiedot
Syntynyt: 27. marraskuuta 1962 (ikä 61) Bijapur, Karnataka, Intia
Puoliso:  Jyothi Joshi
Tiedot
Puolue:  Intian kansanpuolue
Hallitus:  Modin II hallitus
Pralhad Joshi (s. 27. marraskuuta 1962) on intialainen poliitikko, josta tuli parlamentaarisista asioista vastaava ministeri vuonna 2019. Hän toimii myös hiili- ja kaivosministerinä. Aikaisemmin hän on toiminut Intian kansanpuolueen johtajana Karnatakan osavaltiossa ja parlamentaarikkona Lok Sabhassa vuodesta 2004 alkaen.
Bramiiniperheen kolmantena lapsena syntynyt Joshi liittyi nuoruudessaan hindunationalistiseen Rashtriya Swayamsevak Sangh -järjestöön. Järjestön kautta hän sai yhteyksiä Intian kansanpuolueeseen ja saapui mukaan politiikkaan. Hän sai eniten ääniä Karnatakassa vuoden 2019 parlamenttivaaleissa.
Vuonna 2018 hän joutui oikeuteen uskonnollisten tunteiden loukkaamisesta väittäessään, että useissa moskeijoissa on runsaasti laittomia aseita ja verratessaan erästä Karnatakan aluetta Pakistaniin. Aikaisemmin samana vuonna hän käänsi sisäministeri Amit Shahin hindinkielisen puheen virheellisesti kannadaksi. Shah syytti puheessaan Karnatakan pääministeriä korruptoituneeksi, mutta Joshin käännöksen mukaan Narendra Modi ei ole tehnyt mitään auttaakseen alhaiskastisia ja heimoja.
Aiheesta muualla

Profiili Lok Sabhassa